# L'Oceanogràfic de València

* Oceanogràfic redirigeix aquí. Per altres significats vegeu Oceanografia
L'Oceanogràfic és un aquari públic i un complex marí de caràcter científic situat al Jardí del Túria de la ciutat de València. És obra de l'arquitecte Félix Candela Outeriño i els enginyers Alberto Domingo i Carlos Lázaro. Fou inaugurat el 12 de desembre de 2002 i forma part del conjunt anomenat Ciutat de les Arts i les Ciències.
Amb vora de 100.000 metres quadrats i 42 milions de litres d'aigua, és l'aquari més gran d'Europa. Hi ha mostres dels diferents hàbitats marins i conté més de 45.000 exemplars de 500 espècies diferents, entre els quals hi ha peixos, mamífers, aus, rèptils i invertebrats. L'aigua salada es bombeja des de la platja de Malva-rosa, passant pels controls necessaris de salinitat i qualitat. Les instal·lacions es completen amb una piscina annexa per a exhibicions amb dofins, una àrea per als biòlegs i investigadors, sales per a activitats formatives i administració i un auditori.
És l'únic aquari europeu que compta amb morses i belugues i l'únic que ha aconseguit la reproducció d'aquestes últimes, amb un primer naixement l'any 2006 i un segon el 15 de novembre de 2016. El seu dofinari té capacitat per 26 milions de litres d'aigua, el que el converteix en un dels més grans del món.
L'arquitectura del complex és obra de Félix Candela i els enginyers Alberto Domingo i Carlos Lázaro, autors del disseny i càlcul estructural de les cobertes dels edificis.

## Bibliografia

* A. Domingo, C. Lázaro; "Ciutat de les Arts i de les Ciències: The Expressive Strength of Structures"; International Association of Shell and Spacial Structures (IASS). Madrid 1999.
* A. Domingo, C. Lázaro, P. Serna; "Design of a thin shell steel fibre reinforced concrete Hypar roof"; International Association of Shell and Spacial Structures (IASS). Madrid 1999.
* A. Domingo, C. Lázaro; "CIUDAD DE LAS ARTES Y LAS CIENCIAS EN VALENCIA:ARCHITECTURE, ENGINEERING AND LEISURE"; Computational Methods for Shell and Spatial Structures IASS-IACM 2000 M. Papadrakakis, A. Samartin and E. Onate (Eds.) © ISASR-NTUA, Athens,Greece 2000.
* A. Domingo, C. Lázaro, P. Serna; "USE OF STEEL FIBER REINFORCED CONCRETE IN THIN SHELL STRUCTURES: EVALUATION OF FIBER PERFORMANCE THROUGH TESTING OF SHELL SPECIMENS"; Computational Methods for Shell and Spatial Structures IASS-IACM 2000 M. Papadrakakis, A. Samartin and E. Onate (Eds.) © ISASR-NTUA, Athens,Greece 2000.
* A. Domingo, C. Lázaro, P. Serna; "JChypar. Una lámina delgada de hormigón con fibras de acero" Libro: En Blanco II. Biblioteca TC - Ediciones Generales de la Construcción. (ISBN 84-934444-7-2).
* A. Domingo, P. Serna, C. Lázaro; "Estudio del comportamiento del hormigón con fibras de acero en elementos laminares de pequeño espesor y su comportamiento post-fisuración"; Revista Instituto de Ciencias de la Construcción Eduardo Torroja. Hormigón y Acero(ISSN 0439-5689.
* A. Domingo, C. Lázaro; "Evolution and Trends in Design Analysis and Construction of Shell and Spatial Structures"; Proceedings of the IASS Symposium 2009, Valencia; (ISBN 978-84-8363-461-5)

## Referències

* ↑ «Kylu, la beluga que nació en el Oceanogràfic de Valencia un día de superluna». eldiario.es.
* ↑ «Dossier Oceanogràfic» (en castellà). L'Oceanogràfic. Arxivat de l'original el 14 de març 2017. [Consulta: 17 gener 2017].

## Enllaços externs

* Web oficial